வந்துட்டார்யா, திண்டுக்கல்காரரு, எப்பப்பார்த்தாலும் “அடுப்பப் பத்த வை, சட்டிய மேல வை, வெங்காயத்த வெட்டிப்போடு, வெள்ளைப்பூண்ட தட்டிப்போடு”-ன்னு எழுதி ஒரே போர் என்று புலம்புவர்களுக்காகவே இந்த உணவு முறை. “பெடூயின்” பழங்குடிகளின் உணவுகளில் ஒன்று. இந்த சமையலை நான் கண்டு, கலந்து கொண்டு, முதலில் பயந்து, பின் ரசித்து உண்டது ரியாத், சவூதி அரேபியாவில் 1984 முதல் 86 வரை (படம் 1). கடைசியாக ஜெர்மனியில் 89-இல் ஒருமுறை (படம் 2). அப்புறம் என்னாச்சின்னு கேக்குறீங்களா? கல்யாணம் ஆச்சு, அத்தோட, இந்த மாதிரி ஆதிவாசி உணவு முறைக்கு பெரிய முற்றுப்புள்ளி வச்சுட்டாங்க வீட்டுக்காரம்மா 😦 . இப்ப செல்வன் கொடுக்கும் தைரியத்தில் கோடையில் மறுபடியும் குழி தோண்டி சமைக்கப்போறேன்.